La burjassotera Roser Serrano Pons, nova Campiona d’Espanya de Júniors en la modalitat de domadura
2025-07-24

Força, temprança, disciplina…tot això i molt més és el que ha demostrat Roser Serrano Pons aquest cap de setmana al costat del seu cavall Babalú, de Adama de Susa, per a alçar-se amb el Campionat d’Espanya de domadura per a menors en la seua categoria.

Des del dijous, primer dia de la competició, Roser va demostrar que les seues hores d’entrenament, dedicació, sacrifici i treball amb el seu cavall l’anaven a portar a la primera posició del pòdium, tal i com va acabar sent. Guanyada la prova per equips, Roser va repetir triomf en la prova individual i tampoc no va fallar en la final, guanyant la KÜR amb una mitjana final de 74,420%.

Entrenada per José Garrido, Roser suma una nova victòria al seu palmarés esportiu que, any rere any, contínua creixent mostrant la seua gran vàlua com a esportista.